The Times of Malta , fejn l-istorja fil-faċċata titkellem dwar ir-rebħa għal-Partit Laburista u t-telfa għal-Partit Nazzjonalista bit-titlu Victory and Defeat. Tgħid li l-Partit Laburista rebaħ din l-elezzjoni bi 33,000 vot wara sena minn rebħa kbira oħra għall-istess partit, iżda tgħid li l-partit li ser jirbaħ is-sitt siġġu għadu mhux ċar. Il-ġurnal l-orizzont ukoll fil-faċċata tagħha titkellem dwar ir-riżultat elettorali u tgħid li l-PL kellu rebħa oħra kbira. Tgħid li għalkemm ir-rebħa kienet mistennija, il-marġini tagħha l-aktar fejn jidħol distakk ta’ 13.2% tal-voti bejn il-PL u l-PN kienet sorpriża għal kulħadd. The Malta Independent tgħid fil-faċċata tagħha wkoll titkellem dwar ir-rebħa tal-Partit Laburista u tgħid li l-PL kiseb 53% tal-voti filwaqt li l-PN kiseb 40% iżda tirrimarka li s-sitt siġġu għadu mhux konfermat. Tgħid ukoll li l-kandidati Alfred Sant, Roberta Mettsola, Miriam Dalli, David Casa u Marlene Mizzi mistennija jirbħu siġġu filwaqt li ‘l fuq minn 80,000 ruħ baqgħu d-dar u ma vvotawx. In-Nazzjon tgħid li l-PL rebaħ maġġoranza ta’ voti filwaqt li tgħid li t-tielet siġġu għall-Partit Nazzjonalista jiddependi mill-wirt u l-voti tal-partiti ż-żgħar. Storja oħra fil-faċċata tan-nazzjon tgħid li hekk kif bdew ħerġin l-indikazzjonijiet tar-riżultati elettorali f’pajjiżi oħra Ewropej, ir-riżultati huma mħallta.